title: Регламент за изпълнение (ЕС) 2016/9 на Комисията от 5 януари 2016 година относно съвместното подаване на данни и обмена на данни в съответствие с Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) (Текст от значение за ЕИП)

text:
               6.1.2016

               BG

               Официален вестник на Европейския съюз

               L 3/41

         РЕГЛАМЕНТ ЗА ИЗПЪЛНЕНИЕ (ЕС) 2016/9 НА КОМИСИЯТА
   от 5 януари 2016 година
   относно съвместното подаване на данни и обмена на данни в съответствие с Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (1), и по-специално член 132 от него,
   като има предвид, че:

               (1)

               За целите на регистрацията на вещества дялове II и III от Регламент (ЕО) № 1907/2006 включват разпоредби, които предвиждат задължение за производителите и вносителите да обменят данни и съвместно да подават информация на Агенцията.

               (2)

               Опитът, придобит от органите през 2010 г. и 2013 г., във връзка с крайните срокове за регистрация, посочени в член 23 от Регламент (ЕО) № 1907/2006 за въведени вещества, както и информацията, получена от заинтересованите страни пряко и чрез семинара по регистрация съгласно REACH, състоял се в Брюксел на 10—11 декември 2013 г., показват, че разпоредбите на Регламент (ЕО) № 1907/2006 относно обмена на данни и съвместното подаване не са били използвани в пълния им потенциал, като тяхното прилагане не е на равнището на очакванията. Това е особено неблагоприятно за малките и средните предприятия.

               (3)

               За да функционира ефективно системата за обмен на данни, установена с Регламент (ЕО) № 1907/2006, е необходимо да се насърчават добрите управленски практики и да се осигури ефикасно функциониране на споразуменията, отнасящи се до обмена на такива данни. Поради това следва да се създадат разпоредби за ефикасното прилагане на посочения регламент по отношение на обмена на данни.

               (4)

               Разходите, свързани с обмена и съвместното подаване на информация в съответствие с член 11, параграф 1, член 19, параграф 1, член 27, параграф 3 и член 30, параграф 1 от Регламент (ЕО) № 1907/2006, следва да бъдат определени по справедлив, прозрачен и недискриминационен начин.

               (5)

               Необходимо е да се уточни, че в съответствие с член 27, параграф 3 и член 30, параграф 1 от Регламент (ЕО) № 1907/2006 както административните разходи, така и разходите, свързани с изискванията относно информацията, би трябвало да се поделят единствено когато тези разходи са относими към информацията, която дадена страна е задължена да подаде за регистрация по посочения регламент. Разходите, свързани с изискванията относно информацията, включват всички разходи, които са били изисквани за извършването на съществуващо проучване, или се изискват за извършване на ново проучване, независимо дали са свързани с изготвяне на необходимите спецификации, договаряне с лаборатория или наблюдение на изпълнението от нейна страна. Следва да се включат и разходите за изпълнението на изискванията за информация по REACH, в които не се включват проучвания чрез изпитване.

               (6)

               За да се гарантира, че данните се обменят по прозрачен и ефективен начин, всички споразумения за обмен на данни за целите на Регламент (ЕО) № 1907/2006 следва да бъдат структурирани по такъв начин, че всички относими разходи са описани ясно и са установими. Независимо от това, когато страни по споразумения за обмен на данни, съществуващи към датата на влизане в сила на настоящия регламент, са удовлетворени от функционирането на такива споразумения, следва да е възможно да се отмени задължението за разбивка на разходите при съгласие на всички страни.

               (7)

               С цел да се гарантира, че разходите по обмена на данни са обосновани и са разпределени по подходящ начин между страните по дадено споразумение за обмен на данни, годишните отчети за направените разходи и получените компенсации следва да се съхраняват от тези страни. В съответствие с член 27, параграф 3 и член 30, параграф 1 от Регламент (ЕО) № 1907/2006 страните по съществуващите споразумения за обмен на данни следва да положат всички усилия за събиране на доказателства за разходите, направени преди влизането в сила на настоящия регламент.

               (8)

               За да се осигури съответствие с член 25, параграф 3 от Регламент (ЕО) № 1907/2006 и да се гарантира, че съществува документация за разходите за всяко проучване, което може да бъде предмет на споразумение за обмен на данни, посочените годишни отчети следва да бъдат съхранявани най-малко 12 години след представянето на дадено проучване в рамките на регистрация съгласно посочения регламент.

               (9)

               Споразумението за обмен на данни следва да включва модел за подялба на всички относими разходи. Следва да се предвиди механизъм за възстановяване във всеки модел за подялба на разходите, за да се даде възможност за евентуално коригиране на дела на разходите, които всеки регистрант заплаща след присъединяването на други регистранти към това споразумение на по-късен етап.

               (10)

               С цел да се гарантира, че няма ненужна административна тежест за страните по споразуменията за обмен на данни, които вече съществуват към датата на влизане в сила на настоящия регламент, на посочените страни следва да бъде разрешено да отменят задължението за включване на механизъм за възстановяване при съгласие на всички страни. В случай на такива споразумения, на потенциалните регистранти, които възнамеряват да се присъединят към съществуващото споразумение, следва да бъде разрешено да изискат включването на механизъм за възстановяване.

               (11)

               В интерес на гарантирането на правната сигурност следва да се уточни, че в съответствие с член 50, параграф 4 от Регламент (ЕО) № 1907/2006 разходите, свързани с решение по оценка на вещество, могат също да се прилагат за регистранти, които вече са прекратили дейността си съгласно параграф 2 или 3 от член 50 от посочения регламент.

               (12)

               Принципът „едно вещество, една регистрация“, който е в основата на действието на дялове II и III от Регламент (ЕО) № 1907/2006, следва да бъде засилен чрез подчертаване на ролята на Агенцията при гарантирането на това, че всички случаи на подаване на информация по отношение на едно и също вещество са част от една и съща регистрация съгласно посочения регламент.

               (13)

               Когато за целите на регистрацията на дадена страна по силата на Регламент (ЕО) № 1907/2006 не се изискват изпитванията върху гръбначни животни, следва да се поясни, че тази страна не е задължена да споделя данни с другите регистранти на същото вещество и може да избере да подаде посочената в член 10, буква а) информация отделно в съответствие с член 11, параграф 3 или член 19, параграф 2 от посочения регламент.

               (14)

               С цел да се осигури съгласуваност с принципа „едно вещество, една регистрация“, Агенцията следва да гарантира, че отделното подаване на посочената в член 10, буква а) информация, обосновано съгласно член 11, параграф 3 или член 19, параграф 2 от Регламент (ЕО) № 1907/2006, продължава да е част от съществуващата регистрация за това вещество.

               (15)

               С цел да се насърчи разработването и използването на алтернативни методи за оценка на опасностите от вещества и да се сведат до минимум изпитванията върху животни, настоящият регламент насърчава обмена на относими изследвания (със или без животни), които се провеждат за вещество със структура, сходна с тази на веществото, което се регистрира (групиране или асоцииране).

               (16)

               Мерките, предвидени в настоящия регламент, са в съответствие със становището на комитета, учреден съгласно член 133 от Регламент (ЕО) № 1907/2006,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   С настоящия регламент се установяват специфични отговорности и задължения за страните по споразуменията, при които обменът на информация и подялбата на свързаните разходи се изискват съгласно Регламент (ЕО) № 1907/2006.
   Член 2
   Прозрачност
   1.   Когато множество регистранти на едно и също вещество или участници във форум за обмен на информация за веществото (SIEF) са задължени да обменят информация в съответствие с техните задължения съгласно Регламент (ЕО) № 1907/2006, те полагат всички усилия за постигане на споразумение относно обмена на информация. Това споразумение за обмен на данни, в което участват само лица или образувания, попадащи в обхвата на посочения регламент, трябва да бъде ясно и разбираемо за всички страни и да включва следните раздели:

               а)

               подробно изброяване на данните, които ще се обменят, включително разходите за всеки елемент от данните, описание с посочване на изискванията за информация съгласно Регламент (ЕО) № 1907/2006, на които съответства всеки разход, и обосновка на начина, по който данните, които ще се обменят, удовлетворяват изискването за информация;

               б)

               разбивка и обосновка за всички разходи за създаването и управлението на споразумението за обмен на данни и на съвместното подаване на информация между регистранти на едно и също вещество, както се изисква в Регламент (ЕО) № 1907/2006 (наричани по-долу „административни разходи“), приложими за това споразумение за обмен на данни;

               в)

               модел за подялба на разходите, който включва механизъм за възстановяване.

         2.   Когато към датата на влизане в сила на настоящия регламент вече съществува споразумение за обмен на данни, страните по това споразумение могат с единодушно съгласие да отменят задължението си за подробно изброяване на данните, както е описано в параграф 1, букви а) и б).
   Потенциалният регистрант на вещество, за което вече е постигнато споразумение за обмен на данни от предишните регистранти, който иска да се направи проучване или набор от проучвания, които да се обменят в съответствие с членове 27 и 30 от Регламент (ЕО) № 1907/2006, не е обвързан от съществуващата отмяна, освен ако представи на предишните регистранти подписано от него съгласие, и има право да изисква подробното изброяване, както е описано в параграф 1, букви а) и б).
   Когато е отправено подобно искане, предишните регистранти трябва:

               а)

               да направят разбивка на всички относими разходи, извършени след датата на влизане в сила на настоящия регламент, както е описано в параграф 1, букви а) и б);

               б)

               да предоставят доказателство за разходите за всяко проучване, завършено преди датата на влизане в сила на настоящия регламент, което се изисква в съответствие с член 30, параграф 1 от Регламент (ЕО) № 1907/2006;

               в)

               да положат всички усилия, за да предоставят разбивка на всички други относими разходи, включително административните разходи и разходите за проучване, които не са обхванати в буква б), извършени преди датата на влизане в сила на настоящия регламент, както е описано в параграф 1, букви а) и б).

         Разбивката на разходите се предоставя на потенциалния регистрант без ненужно забавяне.
   3.   Когато регистрантите на едно и също вещество са обменили информация и са я подали съвместно в съответствие с Регламент (ЕО) № 1907/2006, те документират на годишна основа всички допълнителни разходи, направени във връзка с функционирането на споразумението им за обмен на данни.
   Годишната документация съдържа частите, посочени в параграф 1, и включва, за целите на механизма за възстановяване, запис на всички обезщетения, получени от нови регистранти.
   При липса на подробна документация за направените разходи или получените обезщетения преди влизането в сила на настоящия регламент, страните по споразумението полагат всички усилия да съберат доказателства за такива разходи, или да направят най-добрата възможна приблизителна оценка за такива разходи за всяка година от началото на това споразумение.
   Тази годишна документация се съхранява от регистрантите в продължение на най-малко 12 години след последното представяне на проучване и се предоставя безплатно при поискване от която и да е страна по съответното споразумение за обмен на данни в рамките на разумен срок и при спазване изцяло на изискванията, свързани с приложимите крайни срокове за регистрация.
   Член 3
   Едно вещество, една регистрация
   1.   Без да се засягат член 11, параграф 3 и член 19, параграф 2 от Регламент (ЕО) № 1907/2006 Агенцията гарантира, че всички регистранти на едно и също вещество са част от същата регистрация съгласно посочения регламент.
   2.   Когато Агенцията разрешава на потенциален регистрант на вещество, което вече е било регистрирано, да препрати към изисквана информация в съответствие с член 27, параграф 6 и член 30, параграф 3 от Регламент (ЕО) № 1907/2006, Агенцията гарантира, че всяко последващо подаване на информация от посочения потенциален регистрант е част от съществуващото съвместно подаване за това вещество.
   3.   Когато даден потенциален регистрант е изпълнил задълженията си съгласно членове 26 или 29 от Регламент (ЕО) № 1907/2006 и е изяснил, че не е длъжен да обменя изпитвания върху гръбначни животни за целите на регистрацията си, той може да реши да се позове на член 11, параграф 3 и член 19, параграф 2, за да извърши отделно подаване на цялата или част от относимата информация, посочена в член 10, буква а) от същия регламент.
   В такива случаи потенциалният регистрант информира всички предишни регистранти на същото вещество за своето решение. Той също така информира Агенцията, която гарантира, че това отделно подаване, извършено в съответствие с член 11, параграф 3 и член 19, параграф 2 от Регламент (ЕО) № 1907/2006, продължава да бъде част от съществуващата регистрация за това вещество в съответствие с параграф 1.
   Член 4
   Справедлив и недискриминационен начин
   1.   Съгласно член 27, параграф 3 и член 30, параграф 1 от Регламент (ЕО) № 1907/2006, от всеки регистрант на дадено вещество се изисква да поделя разходите само за информацията, която този регистрант е длъжен да подаде на Агенцията с оглед спазване на изискванията за регистрация по посочения регламент. Това условие се прилага също така за административните разходи.
   2.   Моделът за подялба на разходите, посочен в член 2, параграф 1, буква в), се прилага за всички регистранти на посоченото вещество, включително възможността бъдещи регистранти да се присъединят към споразумението за обмен на данни на по-късен етап.
   Моделът за подялба на разходите включва, за всички регистранти на определено вещество, разпоредби за подялба на всички разходи, произтичащи от евентуално решение по оценка на вещество.
   Следните фактори също се вземат предвид при постигането на съгласие по конкретен модел за подялба на разходите: броят на очакваните потенциалните регистранти за това вещество; и възможността за бъдещи допълнителни изисквания за информация за това вещество, различни от онези, които произтичат от евентуално решение по оценка на вещество.
   В случай че даден модел за подялба на разходите включва възможността за покриване на разходите за бъдещи допълнителни изисквания за информация за това вещество, различни от онези, които произтичат от евентуално решение по оценка на вещество, тази възможност трябва да бъде обоснована и да бъде посочена отделно от другите разходи в споразумението за обмен на данни.
   Събирането на информация за целите на установяването на това дали веществото е едно и също не следва да бъде предмет на каквато и да било подялба на разходите между предишните регистранти и потенциални регистранти.
   3.   В съответствие с членове 27 и 30 от Регламент (ЕО) № 1907/2006, ако участниците в споразумение за обмен на данни не могат да се споразумеят за такъв модел за подялба на разходите, всеки участник изплаща равен дял от разходите, изисквани за тяхното участие. Възстановяването на част от тези изплатени разходи все пак се извършва по същия начин, по който би било извършено, ако е постигнато съгласие за механизъм за възстановяването по параграф 4, първа алинея.
   4.   Механизмът за възстановяване, посочен в член 2, параграф 1, буква в), се предвижда във всеки модел за подялба на разходите и включва метод за пропорционално преразпределение на дела от изплатените разходи на всеки участник, когато потенциален регистрант се присъединява към това споразумение в бъдеще.
   В механизма за възстановяване също така се вземат предвид следните фактори: възможността за бъдещи допълнителни изисквания за регистрация на това вещество, различни от онези, които произтичат от евентуално решение по оценка на вещество; и икономическата жизнеспособност на някои възстановявания, ако разходите за възстановяване са по-високи от сумата, която трябва да бъде възстановена.
   5.   Когато към датата на влизане в сила на настоящия регламент вече съществува споразумение за обмен на данни, страните по това споразумение могат с единодушно съгласие да отменят задължението си за включване на механизъм за възстановяване в техния модел за подялба на разходите.
   Потенциалните регистранти, които възнамеряват да вземат участие в съществуващо споразумение за обмен на данни, не са обвързани със съществуваща отмяна, освен ако представят на предишните регистранти подписано от тях съгласие с нея, и имат право да получат включването на механизъм за възстановяване в модела за подялба на разходите в съответствие с настоящия регламент.
   6.   От всеки регистрант, който е преустановил дейността си съгласно член 50, параграф 2 или 3 от Регламент (ЕО) № 1907/2006, може все още да се изисква подялба на разходите, произтичащи от решение по оценка на вещество, в съответствие с член 50, параграф 4 от посочения регламент.
   Член 5
   Решаване на спорове
   1.   При уреждането на спорове по обмена на данни съгласно член 27, параграф 5 и член 30, параграф 3 от Регламент (ЕО) № 1907/2006, Агенцията взема предвид спазването от страните на задълженията, посочени в членове 2, 3 и 4 от настоящия регламент.
   2.   Настоящият регламент действа без да се засяга пълното и цялостно прилагане на законодателството на Европейския съюз в областта на конкуренцията.
   Член 6
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 януари 2016 година.

            За Комисията

            Председател

         Jean-Claude JUNCKER

      (1)  ОВ L 396, 30.12.2006 г., стр. 1.


title: Регламент за изпълнение (ЕС) 2015/1413 на Комисията от 10 август 2015 година за вписване на наименование в регистъра на защитените наименования за произход и защитените географски указания [Ogulinski kiseli kupus/Ogulinsko kiselo zelje (ЗНП)]

text:
               21.8.2015

               BG

               Официален вестник на Европейския съюз

               L 220/1

         РЕГЛАМЕНТ ЗА ИЗПЪЛНЕНИЕ (ЕС) 2015/1413 НА КОМИСИЯТА
   от 10 август 2015 година
   за вписване на наименование в регистъра на защитените наименования за произход и защитените географски указания [Ogulinski kiseli kupus/Ogulinsko kiselo zelje (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Ogulinski kiseli kupus“/„Ogulinsko kiselo zelje“, подадено от Хърватия, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Ogulinski kiseli kupus“/„Ogulinsko kiselo zelje“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Ogulinski kiseli kupus“/„Ogulinsko kiselo zelje“ (ЗНП).
   Наименованието по първа алинея се използва за идентифициране на продукт от клас 1.6. „Плодове, зеленчуци и зърнени храни, пресни или преработени“ от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 август 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 115, 10.4.2015 г., стр. 20.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2016/820 на Комисията от 24 май 2016 година за установяване на стандартни стойности при внос с цел определяне на входната цена на някои плодове и зеленчуци

text:
               25.5.2016

               BG

               Официален вестник на Европейския съюз

               L 136/10

         РЕГЛАМЕНТ ЗА ИЗПЪЛНЕНИЕ (ЕС) 2016/820 НА КОМИСИЯТА
   от 24 май 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 май 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  106,1

                  TR

                  68,6

                  ZZ

                  87,4

                  0707 00 05

                  TR

                  105,8

                  ZZ

                  105,8

                  0709 93 10

                  TR

                  140,2

                  ZZ

                  140,2

                  0805 10 20

                  EG

                  55,4

                  IL

                  62,4

                  MA

                  53,2

                  TR

                  38,0

                  ZA

                  78,9

                  ZZ

                  57,6

                  0805 50 10

                  AR

                  72,8

                  TR

                  143,1

                  ZA

                  178,0

                  ZZ

                  131,3

                  0808 10 80

                  AR

                  89,5

                  BR

                  91,3

                  CL

                  129,8

                  CN

                  65,7

                  NZ

                  151,4

                  US

                  209,8

                  ZA

                  106,2

                  ZZ

                  120,5

                  0809 29 00

                  TR

                  551,2

                  US

                  931,3

                  ZZ

                  741,3

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 453/2011 на Съвета от 4 май 2011 година за налагане на окончателно антидъмпингово мито върху вноса на фурфуралдехид с произход от Китайската народна република след преразглеждане с оглед изтичането на срока на действие на мерките съгласно член 11, параграф 2 от Регламент (ЕО) № 1225/2009

text:
               12.5.2011

               BG

               Официален вестник на Европейския съюз

               L 123/1

         РЕГЛАМЕНТ ЗА ИЗПЪЛНЕНИЕ (ЕС) № 453/2011 НА СЪВЕТА
   от 4 май 2011 година
   за налагане на окончателно антидъмпингово мито върху вноса на фурфуралдехид с произход от Китайската народна република след преразглеждане с оглед изтичането на срока на действие на мерките съгласно член 11, параграф 2 от Регламент (ЕО) № 1225/2009
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 11, параграфи 2 и 5 и член 9, параграф 4 от него,
   като взе предвид предложението, представено от Европейската комисия („Комисията“) след консултация с Консултативния комитет,
   като има предвид, че:
   A.   ПРОЦЕДУРА

   1.   Действащи мерки

               (1)

               След провеждането на антидъмпингово разследване („първоначалното разследване“), с Регламент (ЕО) № 95/95 (2) Съветът наложи окончателно антидъмпингово мито под формата на специфично мито върху вноса на фурфуралдехид с произход от Китайската народна република („КНР“) („окончателните антидъмпингови мерки“). Специфичното мито възлиза на 352 EUR за тон.

               (2)

               След междинно преразглеждане, започнало през май 1997 г. по искане на китайски износител, мерките бяха запазени през допълнителен срок от четири години с Регламент (ЕО) № 2722/1999 (3).

               (3)

               През април 2005 г., след преразглеждане с оглед изтичане на срока на действие на мерките, с Регламент (ЕО) № 639/2005 (4) Съветът удължи мерките за допълнителен петгодишен срок.

         2.   Искане за преразглеждане с оглед изтичане на срока на действие на мерките

               (4)

               След публикуването на известие за предстоящото изтичане на срока на действие (5) на действащите окончателни антидъмпингови мерки на 28 януари 2010 г. Комисията получи искане за започване на преразглеждане с оглед изтичането на срока на посочените мерки в съответствие с член 11, параграф 2 от основния регламент. Искането бе подадено от двама производители от Съюза, Lenzing AG и Tanin Sevnica kemična industrija d.d. („заявителите“), които съставляват съществен дял от производството на фурфуралдехид в Съюза — в конкретния случай повече от 50 %.

               (5)

               Искането се основаваше на вероятността изтичането на срока на действие на мерките да доведе до продължаване на дъмпинга и до повторение на вредата за промишлеността на Съюза („ПС“).

         3.   Започване на преразглеждане с оглед изтичане на срока на действие на мерките

               (6)

               След като установи, че са налице достатъчно доказателства за започване на преразглеждане с оглед изтичане на срока на действие на мерките, и след като се консултира с Консултативния комитет, на 27 април 2010 г. Комисията обяви с известие, публикувано в Официален вестник на Европейския съюз
                   (6) („известие за започване на преразглеждане“), че започва преразглеждане с оглед изтичане на срока на действие на мерките в съответствие с член 11, параграф 2 от основния регламент.

         4.   Разследване

   4.1.   Разследван период

               (7)

               Разследването на това, доколко е вероятно дъмпингът да продължи, обхвана периода от 1 април 2009 г. до 31 март 2010 г. („разследвания период в рамките на преразглеждането“ или „РПП“). Прегледът на тенденциите от значение за оценката на вероятността от повторение на вредата обхвана периода от 1 януари 2007 г. до края на разследвания период в рамките на преразглеждането („разглеждания период“).

         4.2.   Страни, засегнати от настоящото разследване

               (8)

               Комисията уведоми официално заявителите, производителите износители в засегнатата държава, вносителите, ползвателите, за които се знае, че са засегнати, както и представителите на разглежданата държава за започването на преразглеждане с оглед изтичане на срока на действие на мерките.

               (9)

               На заинтересованите страни бе предоставена възможност да изложат мненията си в писмен вид и да поискат да бъдат изслушани в срока, посочен в известието за започване на преразглеждане. На всички заинтересовани страни, които поискаха да бъдат изслушани и доказаха наличието на специални основания да бъдат изслушани, бе дадена такава възможност.

         4.3.   Представителна извадка

               (10)

               Предвид очевидно големия брой производители износители в КНР, бе счетено за целесъобразно да се прецени дали следва да се използва представителна извадка в съответствие с член 17 от основния регламент. За да може Комисията да реши дали е необходимо използване на представителна извадка и ако тя е необходима — да направи подбор, горепосочените страни бяха приканени да заявят своя интерес в срок 15 дни от започването на преразглеждането и да предоставят на Комисията посочената в известието за започване на преразглеждане необходима информация. Като се има предвид, че нито един производител износител не предложи съдействието си, не бе необходима представителна извадка.

         4.4.   Проверка на получената информация

               (11)

               Комисията изпрати въпросници до всички страни, за които се знаеше, че са засегнати, и до онези, които заявиха своя интерес в срока, посочен в известието за започване на преразглеждане.

               (12)

               Двамата производители от Съюза, един вносител/ползвател и един производител от държавата аналог (Аржентина) отговориха на въпросника. Нито един от китайските производители износители не оказа съдействие на настоящото разследване.

               (13)

               Комисията издири и провери цялата информация, която сметна за необходима за определяне на вероятността от продължаване или повторение на дъмпинга и на произтичащата от него вреда, както и на интереса на Съюза. Бяха извършени проверки на място в помещенията на следните заинтересовани страни:

                           а)

                              производители от Съюза:

                                       —

                                       Lenzing AG, („Lenzing“), Австрия

                                       —

                                       Tanin Sevnica kemična industrija d.d („Tanin“), Словения

                           б)

                              несвързан вносител/ползвател:

                                       —

                                       International Furan Chemicals BV („IFC“), Ротердам

         Б.   РАЗГЛЕЖДАН ПРОДУКТ И СХОДЕН ПРОДУКТ

   1.   Разглеждан продукт

               (14)

               Продуктът, предмет на настоящото преразглеждане, е същият като продукта в първоначалното разследване и в последвалите преразглеждания, посочени по-горе в съображения 2 и 3, а именно фурфуралдехид с произход от КНР, класиран понастоящем в код по КН 2932 12 00 („разглежданият продукт“). Фурфуралдехидът е познат и под названието „2-фуралдехид“ или „фурфурал“.

               (15)

               Фурфуралдехидът е светложълта течност с характерна остра миризма, получена при обработката на различни видове селскостопански отпадъци. Фурфуралдехидът има две основни приложения: използва се като селективен разтворител при нефтопреработката за производство на смазочни масла и като суровина за фурфурилов спирт, който се използва за производството на синтетичен каучук за леярски форми.

         2.   Сходен продукт

               (16)

               Както при предходните разследвания, така и при настоящото разследване бе потвърдено, че фурфуралдехидът, произвеждан в КНР и изнасян за Европейския съюз, фурфуралдехидът, произвеждан и продаван в държавата аналог (Аржентина), и този, произвеждан и продаван в Съюза от производителите от Съюза, са с еднакви основни физически и химически характеристики и с едно и също основно приложение. Затова те се считат за сходни продукти по смисъла на член 1, параграф 4 от основния регламент.

         В.   ВЕРОЯТНОСТ ОТ ПРОДЪЛЖАВАНЕ НА ДЪМПИНГА

               (17)

               В съответствие с член 11, параграф 2 от основния регламент бе проверено дали е вероятно изтичането на срока на действие на съществуващите мерки да доведе до продължаване или повторение на дъмпинга.

         1.   Общи положения

               (18)

               От 34-те известни китайски производители износители, с които беше осъществен контакт при започването на преразглеждането, нито един не оказа съдействие на разследването и не предостави информация. Поради това посочените по-долу констатации относно вероятността от продължаване или повторение на дъмпинга трябваше да почиват върху наличните факти, по-специално информацията, предоставена от оказалия съдействие вносител/промишлен потребител, на данните от Евростат, на официалната статистика за износа на КНР и на информацията, включена в искането за преразглеждане.

         2.   Държава аналог

               (19)

               Тъй като КНР е държава с икономика в преход, в съответствие с разпоредбите в член 2, параграф 7, буква а) от основния регламент нормалната стойност трябваше да бъде определена въз основа на цената или на конструираната стойност в подходяща трета държава с пазарна икономика („държавата аналог“), или на цената, прилагана от държавата аналог към други държави, включително към Съюза, или при невъзможност тези методи да бъдат приложени, въз основа на всеки друг разумен метод, включително въз основа на действително платената или подлежаща на плащане цена в Съюза за сходния продукт, съответно коригирана при необходимост, за да се включи разумен марж на печалба.

               (20)

               Както при първоначалното разследване, и в известието за започване на преразглеждане Аржентина беше предложена като подходяща държава аналог за целите на определянето на нормалната стойност. След публикуването на известието за започване на преразглеждане не бяха получени никакви коментари относно предложената държава аналог.

               (21)

               Един производител на фурфуралдехид от Аржентина оказа съдействие на разследването, като отговори на въпросите. Разследването показа, че аржентинският пазар на фурфуралдехид е конкурентоспособен, като близо 90 % от доставките се осигуряват от местното производство, а останалите количества се доставят чрез внос от трети държави. Обемът на аржентинското производство представлява повече от 70 % от обема на китайския износ на разглеждания продукт за Съюза при режима на активно усъвършенстване. По тази причина аржентинският пазар е оценен като достатъчно представителен за целите на определянето на нормалната стойност за КНР.

               (22)

               Следователно, както и при първоначалното разследване, бе направено заключението, че Аржентина представлява подходяща държава аналог по смисъла на член 2, параграф 7, буква а) от основния регламент.

         3.   Дъмпинг на вноса по време на РПП

   3.1.   Нормална стойност

               (23)

               В съответствие с член 2, параграф 7, буква а) от основния регламент нормалната стойност бе определена въз основа на информацията, предоставена от оказалия съдействие производител от държавата аналог, а именно въз основа на цената, платена или подлежаща на плащане от несвързани купувачи на аржентинския вътрешен пазар, тъй като беше установено, че въпросните продажби са били реализирани при обичайни търговски условия.

               (24)

               В резултат на това нормалната стойност бе определена като среднопретеглената цена за продажби на вътрешния пазар на оказалия съдействие аржентински производител по отношение на несвързани купувачи.

               (25)

               На първо място бе определено дали общият обем на продажбите на вътрешния пазар на сходния продукт на независими купувачи е представителен съгласно член 2, параграф 2 от основния регламент, т.е. дали те възлизат на 5 или повече процента от общия обем на продажбите на разглеждания продукт, изнесен за Съюза. Продажбите на вътрешния пазар, осъществени от оказалия съдействие производител в Аржентина, бяха счетени за достатъчно представителни по време на РПП.

               (26)

               След това Комисията провери дали продажбите на вътрешния пазар на сходния продукт могат да се считат за извършени при обичайни търговски условия по смисъла на член 2, параграф 4 от основния регламент. За целта за сходния продукт, продаван на аржентинския пазар, бе определен делът на рентабилните продажби, осъществени на вътрешния пазар, на независими купувачи по време на РПП. Тъй като всички продажби на сходния продукт по време на РПП са били рентабилни, нормалната стойност бе определена въз основа на среднопретеглената стойност на всички продажби на вътрешния пазар.

         3.2.   Експортна цена

               (27)

               Тъй като нито един от китайските износители за Съюза не оказа съдействие на разследването, експортните цени бяха определени въз основа на наличните факти. За най-подходяща основа бе счетена информацията, предоставена от оказалия съдействие вносител, и данните от Евростат във връзка с вноса в Съюза на разглеждания продукт. Въпреки че по-голямата част от този внос е била осъществена при режим на активно усъвършенстване („РАУ“) (китайският фурфуралдехид се преработва във фурфурилов спирт за износ), нищо не даваше основание да се смята, че той не е представлявал разумна основа за определяне на експортните цени.

         3.3.   Сравнение

               (28)

               За да може да се направи обективно сравнение между нормалната стойност и експортната цена и в съответствие с член 2, параграф 10 от основния регламент, бяха отчетени, под формата на корекции, някои разлики в областта на транспорта и застраховането, които засягаха цените и съпоставимостта на цените.

         3.4.   Дъмпингов марж

               (29)

               В съответствие с член 2, параграф 11 от основния регламент дъмпинговият марж бе установен въз основата на сравнение между среднопретеглената нормална стойност и среднопретеглената стойност на експортните цени на едно и също равнище на търговия. Сравнението показа, че е налице значителен дъмпинг.

         4.   Развитие на вноса, в случай че мерките бъдат отменени

               (30)

               В допълнение към анализа за съществуване на дъмпинг по време на РПП бе проучена и вероятността дъмпингът да продължи, в случай че мерките бъдат отменени. Тъй като нито един производител износител от КНР не оказа съдействие на настоящото разследване, изложените по-долу заключения се основават на наличните факти в съответствие с член 18 от основния регламент, а именно — информацията, предоставена от оказалия съдействие вносител, данните от Евростат, официалната статистика за износа на КНР и искането за преразглеждане.

               (31)

               В това отношение бяха анализирани следните елементи: развитието на вноса в Съюза от КНР при РАУ, развитието на износа от Китай за трети държави и свободният капацитет на китайските производители.

         4.1.   Развитие на вноса от КНР

               (32)

               Според официалната статистика за износа на КНР общият обем на износа за цял свят на разглеждания продукт с произход от КНР се е увеличил със 117 % по време на разглеждания период. Това увеличение е било поето най-вече от Съединените щати и от пазарите на други трети държави.

               (33)

               Що се отнася до износа за Съюза, според Евростат и проверени данни за вноса, следва да се отбележи, че по време на РПП 99,9 % от общия обем на вноса в Съюза на разглеждания продукт с произход от КНР са били осъществени при режим на активно усъвършенстване, а останалите 0,1 % са били за свободно обращение. Не е имало внос за свободно обращение през 2007 и 2008 г. За да бъдат данните пълни, вносът за свободно обращение бе включен в общия обем на вноса, но бе счетено, че подробен анализ на развитието на цените на този внос е излишен поради незначителния му обем.

               (34)

               Обемът на вноса от КНР при РАУ и за свободно обращение е намалял с 67 % от 2007 г. до РПП, което е съвпаднало със свиването на потреблението на пазара на Съюза с 24 %, както е посочено в съображение 45 по-долу. Китайският фурфуралдехид, внасян при РАУ, се е преработвал във фурфурилов спирт за износ. Няма информация за това, по какъв начин вносът, предназначен за свободно обращение, е бил използван в Съюза, но може с основание да се предположи, че ако мерките бъдат отменени, поне част от вноса, който понастоящем се осъществява при РАУ, би могла да се внася за свободно обращение на продукта в този му вид или като краен производен продукт (фурфурилов спирт), продаван на пазара на Съюза.

               (35)

               Цената на китайския износ е била различна в зависимост от пазарите в периода от 2007 г. до РПП. В посочения период експортната цена за Съюза рязко е намаляла (с 11 %), докато на другите експортни пазари е било наблюдавано увеличение от близо 10 %. При все това следва да се отбележи, че цените за американския пазар по време на РПП са били почти на същото равнище като тези за Съюза, докато според статистика за износа на КНР износът за други пазари е бил по-скъп с 19 % на тон. Като се има предвид, че разглежданият продукт е силно хомогенен, подобни разлики в цените биха могли да се обяснят единствено с умишлената ценова стратегия на китайските износители, за които цените и печалбите са по-високи на пазари с по-ниска конкуренция, отколкото на пазари като тези на Съюза и на Съединените щати, на които цените са по-ниски. Като се има предвид, че износът за Съюза и за Съединените щати съставлява 46 % от общия обем на китайския износ, това води до заключението, че в случай че митата престанат да се прилагат, ценовата дискриминация може да продължи, за да се задържи дъмпингът поне на пазара на Съюза.

         4.2.   Свободен капацитет на износителите

               (36)

               Поради ограничената общодостъпна информация за китайското производство на фурфуралдехид заключенията по-долу се основават главно на информацията, съдържаща се в искането за преразглеждане.

               (37)

               Според искането за преразглеждане с оглед изтичането на срока на действие на мерките китайското производство на фурфуралдехид постоянно се е увеличавало от 1999 г. насам, като през 2009 г. обемът на производството е достигнал близо 320 000 тона. Степента на използване на китайския капацитет се изчислява на около 94 %, което означава, че в КНР съществува неизползван капацитет от около 20 000 тона годишно, т.е. близо половината от общото потребление в Съюза. Понастоящем над 200 предприятия произвеждат фурфуралдехид в КНР, като все по-голям брой от тях се занимават с износ.

               (38)

               Въз основа на гореизложеното може да се направи заключението, че в случай на отмяна на мерките може да се очаква износът на разглеждания продукт от КНР да влиза на пазара на Съюза извън РАУ в значителни количества, като дъмпингът най-вероятно ще продължи.

         5.   Заключение относно вероятността от продължаване на дъмпинга

               (39)

               Като се имат предвид големият производствен капацитет, с който разполага КНР, способността на китайските производители да увеличат бързо обемите на производство и да ги насочат за износ, а така също и цените на този износ, е разумно да се предположи, че отмяната на мерките би довела до възобновяване на износа от КНР за Съюза извън РАУ.

               (40)

               Сегашните експортни цени при РАУ са освободени от антидъмпингово мито. Поради това може да се счита, че тези цени са показателни за бъдещите равнища на цените в случай на отмяна на мерките. В това отношение бе установено, че китайските експортни цени при РАУ са били дъмпингови и са подбивали цените на производителите от Съюза с 11 % по време на РПП, както е посочено в съображение 69 по-долу.

               (41)

               Предвид описаните по-горе констатации може да се направи изводът, че износът от КНР все още е на дъмпингови цени и че съществува вероятност от продължаване на дъмпинга на пазара на Съюза, ако сегашните антидъмпингови мерки престанат да се прилагат.

         Г.   ОПРЕДЕЛЯНЕ НА ПРОМИШЛЕНОСТТА НА СЪЮЗА

               (42)

               ПС се състои от две дружества: Lenzing AG (Австрия) и Tanin Sevnica kemična industrija d.d (Словения), които представляват 100 % от производството на разглеждания продукт в Съюза по време на РПП. Двете дружества попълниха въпросниците и изцяло оказаха съдействие на разследването. Въз основа на това двамата производители от Съюза съставляват промишлеността на Съюза по смисъла на член 4, параграф 1 и член 5, параграф 4 от основния регламент. Поради съображения за поверителност данните относно резултатите на ПС са представени само под формата на индекси.

               (43)

               В сравнение с първоначалното разследване, ПС е претърпяла значителна промяна: Furfural Español S.A., наричан понастоящем Nutrafur, испанският производител, подал първоначалната жалба през 1994 г., е прекратил производството си през октомври 2008 г. Дружеството Nutrafur, което подкрепя настоящото искане за преразглеждане, не е оказало съдействие на настоящата процедура. При все това дружеството Nutrafur продължава да бъде активно на пазара като търговец, купуващ разглеждания продукт от бившите си конкуренти в Съюза. Посочените в искането данни за производството на дружеството Nutrafur през 2007 г. и 2008 г. бяха включени в потреблението на пазара на Съюза.

         Д.   СИТУАЦИЯ НА ПАЗАРА НА СЪЮЗА

   1.   Потребление на пазара на Съюза

               (44)

               Потреблението на фурфуралдехид в Съюза бе установено въз основа на обема на продажбите на ПС на пазара на Съюза (в това число продажбите на Nutrafur, докато все още е произвеждало фурфуралдехид) плюс вноса при РАУ от КНР и вноса за свободно обращение от други трети държави, въз основа на проверени данни, предоставени от вносителя International Furan Chemicals BV („IFC“) и от Евростат. Тъй като Евростат не предоставя цялата информация поради съображения за поверителност, предоставените от Евростат данни бяха използвани само за вноса от други трети държави, с изключение на КНР и на Доминиканската република, защото IFC е единственият вносител на фурфуралдехид с произход от тези две държави.

               (45)

               На тази основа по време на разглеждания период потреблението на Съюза е намаляло с 24 % — от 48 534 тона през 2007 г. на 36 725 тона по време на РПП.

                  Таблица 1 —   Потребление на Съюза

                           Година

                           2007

                           2008

                           2009

                           РПП

                           Тонове

                           48 534

                           45 738

                           38 175

                           36 725

                           Индекс (2007 г. = 100)

                           100

                           94

                           79

                           76

                           Промяна за годината

                           –6

                           –15

                           –3

                              Източник: проверени отговори на въпросника, предоставени от ПС и от IFC, искане за преразглеждане и Евростат.

         2.   Внос от КНР

   2.1.   Обеми, пазарен дял и цени

               (46)

               Съгласно китайската статистика за износа по време на РПП само незначително количество от китайския внос е било за свободно обращение (2,5 тона), като по-голямата част от този внос се е осъществявала при РАУ. Обемът на китайския внос при РАУ е намалял от 8 264 тона през 2007 г. на 2 749 тона по време на РПП, т.е. с 67 %. През 2008 г. китайският внос при РАУ е достигнал най-високото си ниво от приблизително 10 000 тона, като през следващите години е намалял. По време на разглеждания период китайският пазарен дял при РАУ е намалял от 17 % на 8 %, т.е. с 9 процентни пункта.

               (47)

               Китайската цена при РАУ се е понижила с 12 %: от 774 ЕUR през 2007 г. на 685 EUR по време на РПП.

                  Таблица 2 —   Внос с произход от КНР

                           Година

                           2007

                           2008

                           2009

                           РПП

                           Тонове

                           8 264

                           10 002

                           5 159

                           2 749

                           Индекс (2007 г. = 100)

                           100

                           121

                           62

                           33

                           Промяна за годината

                           21

                           –59

                           –29

                           Пазарен дял

                           17 %

                           22 %

                           14 %

                           7 %

                           Цена (EUR/t)

                           774

                           1 014

                           690

                           685

                           Индекс (2007 г. = 100)

                           100

                           131

                           89

                           88

                              Източник: проверени отговори на въпросника от страна на IFC.

         3.   Обем и цени на вноса от други трети държави

               (48)

               Следва да се отбележи, че както беше установено и при първоначалното разследване, вносът с произход от Доминиканската република е представлявал единствено и само доставки от дружество майка за европейското ѝ дъщерно дружество за производството на фурфурилов спирт. Следователно цените при тези сделки са цени за прехвърляне между свързани дружества и не отразяват реалните пазарни цени. Според Евростат обемът и средните цени на фурфуралдехид, внасян в Съюза от други държави, различни от КНР, са претърпели следното развитие:

                  Таблица 3 —   Внос в Съюза с произход от Доминиканската република

                           Година

                           2007

                           2008

                           2009

                           РПП

                           Тонове

                           32 003

                           27 662

                           24 996

                           25 959

                           Индекс (2007 г. = 100)

                           100

                           86

                           78

                           81

                           Промяна за годината

                           –14

                           –8

                           3

                           Пазарен дял

                           66 %

                           60 %

                           65 %

                           71 %

                           Цена (EUR/тон)

                           809

                           982

                           582

                           670

                           Индекс (2007 г. = 100)

                           100

                           121

                           72

                           83

                  Таблица 4 —   Внос в Съюза с произход от други трети държави

                           Година

                           2007

                           2008

                           2009

                           РПП

                           Тонове

                           1 687

                           1 583

                           1 226

                           1 158

                           Индекс (2007 г. = 100)

                           100

                           94

                           73

                           69

                           Промяна за годината

                           –6

                           –21

                           –4

                           Пазарен дял

                           3 %

                           3 %

                           3 %

                           3 %

                           Цена (EUR/t)

                           800

                           997

                           632

                           621

                           Индекс (2007 г. = 100)

                           100

                           125

                           79

                           78

               (49)

               По време на разглеждания период обемът на вноса на фурфуралдехид с произход от Доминиканската република и от всички други трети държави е намалял значително — със съответно 19 и 31 %. Намалението на вноса с произход от Доминиканската република въпреки това позволи увеличаване на пазарния дял от 66 на 71 %. Целият този внос обаче е бил включен в производството на фурфурилов спирт, осъществявано от европейското дъщерно дружество на производителя от Доминиканската република. Следователно цените на тези сделки са били цени за прехвърляне между свързани дружества и може и да не отразяват реалните пазарни цени.

         3.1.   Обем и цени на износа, осъществяван от КНР за други трети държави

               (50)

               По време на разглеждания период обемът на износа се е увеличил със 105 % (което се равнява на приблизително 9 % от общия обем на продажбите на Съюза по време на РПП). Следва да се отбележи, че продажбите за износ на ПС към други трети държави са се осъществявали на ниски цени по време на РПП. Това може да бъде обяснено с конкуренцията на големи количества на ниски цени с китайския фурфуралдехид в други трети държави.

                  Таблица 5 —   Обем и цени на износа, осъществяван от ПС за други трети държави

                           Година

                           2007

                           2008

                           2009

                           РПП

                           Количества — индекс (2007 г. = 100)

                           100

                           136

                           211

                           205

                           Промяна за годината

                           36

                           75

                           –6

                           Цени — индекс (2007 г. = 100)

                           100

                           114

                           88

                           82

                           Промяна за годината

                           14

                           –26

                           –6

         4.   Икономическо състояние на ПС

               (51)

               Икономическото състояние на ПС, а именно на двете дружества — Lenzing и Tanin, е анализирано по-долу.

         4.1.   Производство

               (52)

               Общият обем на производството на разглеждания продукт от ПС се е увеличил с 14 % по време на разглеждания период.

                  Таблица 6 —   Производство на Съюза

                           Година

                           2007

                           2008

                           2009

                           РПП

                           Индекс (2007 г. = 100)

                           100

                           109

                           114

                           114

                           Промяна за годината

                           9

                           5

                           0

                              Източник: проверени отговори на въпросника от страна на производителите от Съюза.

         4.2.   Производствен капацитет и използване на капацитета

               (53)

               Общият производствен капацитет на ПС се е запазил непроменен по време на разглеждания период. Използването на капацитета на ПС се е увеличило с 12 процентни пункта — от 85 на 97 %, което означава, че производството се е осъществявало при почти пълен капацитет.

                  Таблица 7 —   Капацитет на Съюза

                           Година

                           2007

                           2008

                           2009

                           РПП

                           Индекс (2007 г. = 100)

                           100

                           100

                           100

                           100

                           Използване на капацитета

                           85 %

                           92 %

                           96 %

                           97 %

                              Източник: проверени отговори на въпросника от страна на производителите от Съюза.

         4.3.   Ниво на складовите наличности

               (54)

               Таблицата по-долу показва, че нивото на складовите наличности на ПС се е увеличило с 26 % по време на разглеждания период. Това увеличение е било особено значително между 2007 и 2008 г.— период, през който складовите наличности са се увеличили със 193 %.

                  Таблица 8 —   Складови наличности

                           Година

                           2007

                           2008

                           2009

                           РПП

                           Индекс (2007 г. = 100)

                           100

                           293

                           165

                           126

                           Промяна за годината

                           193

                           – 128

                           –40

                              Източник: проверени отговори на въпросника от страна на производителите от Съюза.

         4.4.   Обем на продажбите и пазарен дял

               (55)

               Обемът на продажбите от страна на ПС на несвързани купувачи на пазара на Съюза се е увеличил с 13 % по време на РПП. Вследствие на увеличението на продажбите пазарният дял на ПС се е увеличил с 5 процентни пункта по време на разглеждания период.

                  Таблица 9 —   Обем на продажбите и дял на пазара на Съюза

                           Година

                           2007

                           2008

                           2009

                           РПП

                           Индекс (2007 г. = 100)

                           100

                           100

                           112

                           113

                           Пазарен дял

                           10—20 %

                           10—20 %

                           14—24 %

                           15—25 %

                              Източник: проверени отговори на въпросника от страна на производителите от Съюза.

         4.5.   Средни продажни цени

               (56)

               По време на разглеждания период средната продажна цена на ПС на пазара на Съюза е намаляла с 1 %. През 2008 г. средната продажна цена е достигнала най-високото си ниво, като се е увеличила с 11 %, след което обаче през следващата година бързо е намаляла. Лекото намаление на продажните цени трябва да се разглежда в контекста на увеличаването с 5 % на себестойността на единица продукция, което ПС не е могла да отчете.

                  Таблица 10 —   Средни продажни цени в Съюза

                           Година

                           2007

                           2008

                           2009

                           РПП

                           Индекс (2007 г. = 100)

                           100

                           111

                           98

                           99

                           Промяна за годината

                           11

                           –13

                           1

                              Източник: проверени отговори на въпросника от страна на производителите от Съюза.

         4.6.   Средна себестойност на производството

               (57)

               По време на разглеждания период средната себестойност на производството (ССП) се е увеличила с 5 %, най-вече поради нарастването на заетостта и следователно увеличаването и на общите разходи за труд.

                  Таблица 11 —   Средна себестойност на производството

                           Година

                           2007

                           2008

                           2009

                           РПП

                           Индекс (2007 г. = 100)

                           100

                           105

                           105

                           105

                           Промяна за годината

                           5

                           0

                           0

                              Източник: проверени отговори на въпросника от страна на производителите от Съюза.

         4.7.   Рентабилност и паричен поток

               (58)

               Печалбите, осъществени от ПС, са намалели значително по време на разглеждания период, а заедно с тях и паричният поток, който е намалял с 56 %. Това се обяснява с натиска върху продажните цени, независимо от увеличението както на производството, така и на продажбите.

                  Таблица 12 —   Рентабилност и паричен поток

                           Година

                           2007

                           2008

                           2009

                           РПП

                           Индекс за рентабилността (2007 г. = 100)

                           100

                           175

                           –7

                           –4

                           Промяна за годината

                           75

                           – 182

                           3

                           Индекс за паричния поток (2007 г. = 100)

                           100

                           144

                           49

                           44

                           Промяна за годината

                           44

                           –95

                           –5

                              Източник: проверени отговори на въпросника от страна на производителите от Съюза.

         4.8.   Инвестиции, възвръщаемост на инвестициите и способност за привличане на капитали

               (59)

               Инвестициите са отбелязали спад с 95 % между 2007 г. и РПП. Възвръщаемостта на инвестициите, изразена в печалби/загуби за разглеждания продукт по отношение на нетната балансова стойност на инвестициите, е намаляла значително по време на разглеждания период, следвайки тенденцията при инвестициите. Поради влошаването на рентабилността и на паричния поток способността на заявителите да привличат капитали значително се е влошила по време на разглеждания период. Това влошаване ясно се вижда на ниво инвестиции на заявителите, при които се наблюдава спад с 95 % по време на разглеждания период.

                  Таблица 13 —   Инвестиции и възвръщаемост на инвестициите

                           Година

                           2007

                           2008

                           2009

                           РПП

                           Индекс за инвестициите (2007 г. = 100)

                           100

                           61

                           2

                           5

                           Промяна за годината

                           –39

                           –59

                           3

                           Индекс за възвръщаемостта на инвестициите (2007=100)

                           100

                           196

                           –7

                           –4

                           Промяна за годината

                           96

                           – 203

                           3

                              Източник: проверени отговори на въпросника от страна на производителите от Съюза.

         4.9.   Заетост и производителност

               (60)

               Нивото на заетостта в рамките на ПС по време на разглеждания период се е увеличило с 8 %. Производителността, измерена като произведена продукция в тонове на заето лице, се е увеличила с 6 %. Общите разходи за труд обаче са се увеличили с 16 % по време на разглеждания период.

                  Таблица 14 —   Заетост и производителност

                           Година

                           2007

                           2008

                           2009

                           РПП

                           Индекс за заетостта

                           100

                           109

                           109

                           108

                           Индекс за производителността (тонове/заети лица)

                           100

                           100

                           105

                           106

                           Индекс за разходите за труд

                           100

                           114

                           115

                           116

                              Източник: проверени отговори на въпросника от страна на производителите от Съюза.

         4.10.   Размер на дъмпинговия марж

               (61)

               Като се имат предвид обемът, пазарният дял и цените на дъмпинговия внос от КНР, въздействието на действителния дъмпингов марж върху ПС не може да се смята за незначително.

         4.11.   Възстановяване от последиците от дъмпингов внос

               (62)

               Както се вижда от положителното развитие на повечето от изброените по-горе показатели, по време на разглеждания период финансовото състояние на ПС частично се е възстановило от вредните последици от дъмпинговия внос с произход от КНР.

         4.12.   Растеж

               (63)

               Въпреки че потреблението на Съюза е намаляло с 24 % по време на разглеждания период, за същия период производството, обемът на продажбите и пазарният дял на ПС са се увеличили. Едновременно с това обемът и пазарният дял на вноса от КНР са намалели. Въпреки това промишлеността на Съюза е успяла само донякъде да се възползва от мерките, тъй като натискът, оказван от китайска страна върху продажните цени, не ѝ е позволил нито да реализира печалби, нито да достигне заплануваната печалба.

         5.   Заключение относно икономическото състояние на ПС

               (64)

               Фурфуралдехид с произход от Доминиканската република не може да бъде намерен на свободния пазар на Съюза. Поради този факт нищо не дава основание да се твърди, че този внос е допринесъл за нестабилното положение на ПС. Що се отнася до вноса от други трети държави, обемът на този внос е намалял значително до такова ниво, че дори и да се продава на много ниски цени, въздействието му не може да се счита за значително.

               (65)

               Мерките, наложени срещу КНР, са се отразили положително върху икономическото състояние на ПС, тъй като при повечето от показателите за вреда се наблюдава положително развитие, а именно производството, обемът на продажбите и стойността на продажбите са се увеличили. Въпреки спада в потреблението ПС е успяла да повиши пазарния си дял. Рентабилността обаче значително се е понижила по време на РПП. ПС не е била в състояние да достигне заплануваната печалба, изчислена на 5 % в предварителното разследване, за да може да осигури развитието си. В този смисъл се прави заключението, че на ПС е била нанесена съществена вреда по смисъла на член 3, параграф 5 от основния регламент и че финансовото ѝ състояние продължава да е уязвимо.

         Е.   ВЕРОЯТНОСТ ОТ ПОВТОРЕНИЕ НА ВРЕДАТА

               (66)

               В съображения 39 и 40 по-горе се прави заключението, че изтичането на срока на действие на мерките най-вероятно би довело до съществено увеличаване на дъмпинговия износ от КНР за Съюза.

               (67)

               Както бе посочено по-горе, китайските производители са в състояние да пренасочат голяма част от износа си към пазара на Съюза, в случай че мерките бъдат отменени. Според искането за преразглеждане китайският производствен капацитет е достигнал 320 000 тона през 2009 г., като свободният капацитет е поне 20 000 тона. Освен това изглежда, че другите пазари за износ, като Япония, Тайланд и САЩ, не биха били в състояние да поемат този свободен капацитет, поради което той най-вероятно ще бъде насочен към пазара на Съюза.

               (68)

               Що се отнася до цените, статистиката за износа на КНР сочи, че цената на разглеждания продукт за САЩ е била близка до цената, на която той се е изнасял за Съюза при РАУ. Катийските цени за другите пазари за износ са били по-високи.

               (69)

               Въпреки това, като се има предвид, че китайските цени подбиват цените на ПС с 11 %, в случай че се допусне прекратяване на мерките, е много вероятно китайските износители да продължат да действат по същия начин, за да могат да си възвърнат изгубения пазарен дял. Такова поведение, придружено със способността им да доставят значителни количества от разглеждания продукт на пазара на Съюза, би имало силно отрицателно въдействие върху ПС, и по-специално върху рентабилността ѝ.

               (70)

               Предвид гореизложеното бе направено заключението, че по всяка вероятност отмяната на мерките би довела до повторение на вредата в резултат на дъмпинговия внос с произход от КНР.

         Ж.   ИНТЕРЕС НА СЪЮЗА

   1.   Предварителна бележка

               (71)

               В съответствие с член 21 от основния регламент бе проучен въпросът, дали запазването на съществуващите антидъмпингови мерки не би било в противоречие с интереса на Съюза като цяло.

               (72)

               Определянето на интереса на Съюза се основава на оценка на всички засегнати интереси, т.е. тези на ПС, на вносителите/търговците, както и на ползвателите и доставчиците на разглеждания продукт.

               (73)

               При предходните разследвания бе счетено, че приемането на мерки не е в противоречие с интереса на Съюза. Освен това настоящото разследване представлява преразглеждане с оглед изтичане на срока на действие на мерките, което означава, че се анализира ситуация, в която са налице действащи антидъмпингови мерки.

               (74)

               На тази основа бе проучено дали въпреки заключението, според което съществува вероятност от продължаване на дъмпинга и от повторение на вредата, съществуват наложителни причини, които биха довели до заключението, че в този конкретен случай не е в интерес на Съюза мерките да се запазят.

         2.   Интерес на ПС

               (75)

               ПС доказа, че е жизнеспособна промишленост, в състояние да се приспособява към променящите се пазарни условия. Това бе потвърдено по-специално от положителното развитие на производството и на продажбите в контекста на намаляване на потреблението в Съюза. Поради огромния натиск върху продажните цени обаче рентабилността не е могла да отбележи същата положителна тенденция на развитие.

               (76)

               Предвид съществуващия свободен капацитет за производство на фурфуралдехид в КНР, както и предвид факта, че другите пазари за износ (като Япония, Тайланд и САЩ) не са в състояние да поемат този свободен капацитет, в случай че бъде допуснато прекратяване на мерките, китайските износители по всяка вероятност ще се опитат да си възвърнат изгубения пазарен дял, като продължат да упражняват дъмпинг на пазара на Съюза.

               (77)

               Следователно ако антидъмпинговите мерки не бъдат продължени, състоянието на ПС по всяка вероятност значително ще се влоши поради китайския износ на ниски дъмпингови цени, както бе обяснено в съображения 65—68.

         3.   Интерес на вносителите

               (78)

               Само един вносител в Съюза оказа съдействие на процедурата: IFC — дружество, което се намира в Нидерландия и е притежавано от производител на фурфуралдехид в Доминиканската република. IFC е единственият активен вносител на фурфуралдехид в Съюза, тъй като няколко други дружества само внасят разглеждания продукт от време на време. IFC е основният участник на пазара на Съюза на фурфуралдехид (и на фурфурилов спирт), тъй като това дружество представлява близо 80 % от потреблението в Съюза. IFC внася от Доминиканската република, от КНР при РАУ, както и от други трети държави. Освен това IFC е основният клиент на ПС, като изкупува приблизително 32 % от общия обем на продажбите ѝ. Закупеният фурфуралдехид след това се преработва във фурфурилов спирт от TFC — свързано с IFC дружество, което се намира в Geel, Белгия.

               (79)

               Този вносител е относително неутрален по отношение на процедурата, тъй като, от една страна, би искал да има достъп до китайския фурфуралдехид без каквито и да било ограничения, както и без обременяване от спазването на митническите изисквания за РАУ, а от друга страна, би искал ПС да се съхрани, за да може да си набавя разглеждания продукт в кратки срокове. Освен това продължаването на мерките отстранява конкурентите на вноса от дружеството майка, което произвежда в Доминиканската република, и заздравява солидните позиции на групата както на пазара на фурфуралдехид, така и на пазара на фурфурилов спирт (в това число при РАУ) в Съюза.

         4.   Интерес на ползвателите

               (80)

               Комисията изпрати въпросници на 27 промишлени потребители на фурфуралдехид. Само трима ползватели оказаха съдействие при процедурата, като те обаче не си доставят фурфуралдехид от КНР, а го купуват директно от ПС. За тези ползватели значението на фурфуралдехид за работата им — рафиниране на масла или производство на смазочни масла — е незначително. Поради това те не се чувстват особено засегнати от антидъмпинговите мерки.

         5.   Заключение относно интереса на Съюза

               (81)

               Предвид изложеното по-горе се стигна до заключението, че няма наложителни причини настоящите антидъмпингови мерки да не бъдат запазени.

         З.   АНТИДЪМПИНГОВИ МЕРКИ

               (82)

               Всички страни бяха информирани за основните факти и съображения, на които се основаваше намерението да се препоръча запазването на съществуващите мерки. На тези страни бе предоставен също срок, в който те имаха възможност да представят коментарите си вследствие на това разгласяване. Представените относими коментари бяха анализирани, но не доведоха до промяна на основните факти и съображения, въз основа на които беше взето решението антидъмпинговите мерки да бъдат запазени.

               (83)

               От гореизложеното следва, че, както е предвидено в член 11, параграф 2 от основния регламент, антидъмпинговите мерки, наложени с Регламент (ЕО) № 639/2005 върху вноса на фурфуралдехид с произход от КНР, следва да бъдат запазени. Тези мерки са под формата на специфично мито.

               (84)

               Като се има предвид обаче, че това специфично мито е било установено въз основа на констатациите на първоначалното разследване през 1995 г. и никога след това не е било променяно, бе счетено за целесъобразно да се направи преценка дали нивото на митото все още съответства на обстоятелствата. Във връзка с това Комисията ще разгледа възможността служебно да започне процедура по междинно преразглеждане в съответствие с член 11, параграф 3 от основния регламент,

         ПРИЕ НАСТОЯЩИЯ РЕГЛАМЕНТ:
   Член 1
   1.   Налага се окончателно антидъмпингово мито върху вноса на 2-фуралдехид (наричан още „фурфуралдехид“ или „фурфурал“), класиран понастоящем в код по КН 2932 12 00, с произход от Китайската народна република.
   2.   Размерът на прилаганото мито е 352 EUR на тон.
   3.   Когато стоките са били повредени преди въвеждането им в свободно обращение и поради това действително платената или подлежаща на плащане цена се намалява съответно с цел определяне на митническата стойност съгласно член 145 от Регламент (ЕО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (7), размерът на антидъмпинговото мито, изчислен въз основа на параграф 2 от настоящия член, се намалява с процент, който съответства на намаляването на действително платената или подлежаща на плащане цена.
   4.   Освен ако не е предвидено друго, се прилагат действащите разпоредби относно митата.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 май 2011 година.

            За Съвета

            Председател

         MARTONYI J.

      (1)  ОВ L 343, 22.12.2009 г., стр. 51.

      (2)  ОВ L 15, 21.1.1995 г., стр. 11.

      (3)  ОВ L 328, 22.12.1999 г., стр. 1.

      (4)  ОВ L 107, 28.4.2005 г., стр. 1.

      (5)  ОВ C 16, 22.1.2010 г., стр. 40.

      (6)  ОВ C 107, 27.4.2010 г., стр. 10.

      (7)  ОВ L 253, 11.10.1993 г., стр. 1.


title: Регламент за изпълнение (ЕС) № 541/2013 на Комисията от 13 юни 2013 година за установяване на стандартни стойности при внос с цел определяне на входната цена на някои плодове и зеленчуци

text:
               14.6.2013

               BG

               Официален вестник на Европейския съюз

               L 162/5

         РЕГЛАМЕНТ ЗА ИЗПЪЛНЕНИЕ (ЕС) № 541/2013 НА КОМИСИЯТА
   от 13 юни 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 юни 2013 година.

            За Комисията, от името на председателя,
         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  55,8

                  TN

                  30,0

                  TR

                  69,6

                  ZZ

                  51,8

                  0707 00 05

                  EG

                  172,5

                  MK

                  28,7

                  TR

                  142,5

                  ZZ

                  114,6

                  0709 93 10

                  TR

                  142,7

                  ZZ

                  142,7

                  0805 50 10

                  AR

                  103,9

                  TR

                  115,2

                  ZA

                  114,0

                  ZZ

                  111,0

                  0808 10 80

                  AR

                  152,2

                  BR

                  108,3

                  CL

                  127,0

                  CN

                  96,2

                  NZ

                  138,5

                  US

                  161,5

                  ZA

                  111,2

                  ZZ

                  127,8

                  0809 10 00

                  IL

                  342,4

                  TR

                  198,3

                  ZZ

                  270,4

                  0809 29 00

                  TR

                  408,9

                  US

                  752,9

                  ZZ

                  580,9

                  0809 30

                  IL

                  214,0

                  MA

                  207,9

                  TR

                  196,9

                  ZZ

                  206,3

                  0809 40 05

                  CL

                  118,6

                  IL

                  308,9

                  ZZ

                  213,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/905 на Комисията от 10 юни 2015 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания (Pecorino Toscano (ЗНП))

text:
               13.6.2015

               BG

               Официален вестник на Европейския съюз

               L 148/7

         РЕГЛАМЕНТ ЗА ИЗПЪЛНЕНИЕ (ЕС) 2015/905 НА КОМИСИЯТА
   от 10 юни 2015 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания (Pecorino Toscano (ЗНП))
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното наименование за произход „Pecorino Toscano“, регистрирано по силата на Регламент (ЕО) № 1263/96 на Комисията (2), изменен с Регламент (ЕС) № 306/2010 (3).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (4).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Pecorino Toscano“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 юни 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 1263/96 на Комисията от 1 юли 1996 г. относно допълнение на приложението към Регламент (ЕО) № 1107/96 за регистрацията на географски указания и наименования за произход по процедурата, определена в член 17 от Регламент (ЕИО) № 2081/92 (ОВ L 163, 2.7.1996 г., стр. 19).

      (3)  Регламент (ЕС) № 306/2010 на Комисията от 14 април 2010 г. за одобрение на промени, които не са минимални, в спецификацията на название, вписано в регистъра на защитените наименования за произход и на защитените географски указания [Pecorino Toscano (ЗНП)] (ОВ L 94, 15.4.2010 г., стр. 19).

      (4)  ОВ C 18, 21.1.2015 г., стр. 12.